Ο **Φάμπιο Οτσόα Βάσκες** (γεννημένος στις 2 Μαΐου 1957) είναι πρώην ηγετικό μέλος του καρτέλ εμπορίας κοκαΐνης του Μεδεγίν μαζί με τους μεγαλύτερους αδελφούς του Χουάν Δαβίδ και Χόρχε Λουίς. Ο ρόλος του τον έκανε για λίγα χρόνια δισεκατομμυριούχο. Μετά από μια σύντομη φυλάκιση στην Κολομβία, συνελήφθη και εκδόθηκε στις ΗΠΑ το 1999 και εκτίει φυλάκιση 30 ετών σε ομοσπονδιακή φυλακή των ΗΠΑ.

Πρώιμη καριέρα
--------------

Ο νεότερος από τους τρεις αδερφούς Οτσόα, ο Βάσκες έζησε στο Μαϊάμι κατά τη διάρκεια της δεκαετίας του 1970 και τις αρχές της δεκαετίας του 1980, και φέρεται να έχει χειριστεί χιλιάδες κιλά κοκαΐνης. Κατηγορήθηκε από την κυβέρνηση των ΗΠΑ για πρώτη φορά το 1984 και κατηγορήθηκε για συμμετοχή στη δολοφονία του Μπάρι Σιλ στις 19 Φεβορυαρίου 1986, πληροφοριοδότη για την Υπηρεσία Δίωξης Ναρκωτικών των ΗΠΑ. Το 1987, αυτός και οι αδελφοί του είχαν περιληφθεί στη λίστα παγκόσμιων δισεκατομμυριούχων του Φορμπς και παρέμεινε στη λίστα μέχρι το 1992. Οι New York Times ανέφεραν ότι κατά τη διάρκεια αυτής της περιόδου θεωρήθηκε "επικεφαλής" της οικογενειακής επιχείρησης.

Φυλάκιση
--------

Το 1991, ο Οτσόα Βάσκες και οι αδελφοί του παραδόθηκαν στις κολομβιανές αρχές, ελπίζοντας να αποφύγει τον "ανοιχτό πόλεμο" με την κυβέρνηση μέσα από ένα συμβιβασμό. Εξέτισε βραχυπρόθεσμες φυλακίσεις στην Κολομβία και αποφυλακίστηκε το 1996. Εκείνη την εποχή δεν υπήρχε συμφωνία έκδοσης μεταξύ της Κολομβίας και των ΗΠΑ, και τα αδέρφια εξασφάλισαν την υπόσχεση ότι δεν θα εκδοθούν στο μέλλον ως μέρος της συμφωνίας.

Μετά την αποφυλάκιση συνελήφθη και πάλι το 1999 και κατηγορήθηκε για συνεισφορά γνώσης και λήψης πληρωμών για φορτία κοκαΐνης. Παρά την εκστρατεία για τη φυλάκιση του στην Κολομβία, εκδόθηκε στις Ηνωμένες Πολιτείες το Σεπτέμβριο του 2001 και καταδικάστηκε το 2003 για διακίνηση ναρκωτικών, συνωμοσία και τη διανομή της κοκαΐνης στις ΗΠΑ. Καταδικάστηκε σε ποινή 30 χρόνων σε μια ομοσπονδιακή φυλακή. Τώρα εκτίει φυλάκιση στο Τζίζουπ της Τζόρτζια.

Μετά τη φυλάκιση του, η κυβέρνηση της Κολομβίας κατάσχεσε περιουσία ύψους χιλιάδων εκατομμυρίων δολαρίων ΗΠΑ από αυτόν, συμπεριλαμβανομένων γεωργικών εγκαταστάσεων και επιχειρήσεων.

Τηλεόραση
---------

Ο Οτσόα Βάσκες εκπροσωπείται σε δύο τηλεοπτικές σειρές.

* Ο χαρακτήρας του Χούλιο Μότοα στην κολομβιανή σειρά Pablo Escobar: El Patrón del Mal βασίζεται στον Οτσόα Βάσκες. Ο Μοτόα παίζεται από τον Αλδεμάρ Κορρέα.
* Ο Οτσόα Βάσκες είναι χαρακτήρας στη σειρά Narcos του Netflix.

Δείτε επίσης
------------

* Πόλεμος κατά των Ναρκωτικών

Παραπομπές
----------

1. ↑  *Ανδόρρα*.
2. 1 2 3  Carlyle, Erin (13 Μαρτίου 2012). «Billionaire Druglords: El Chapo Guzman, Pablo Escobar, The Ochoa Brothers». Forbes Magazine. Ανακτήθηκε στις 30 Σεπτεμβρίου 2016.
3. 1 2 3  «Former Colombian drug kingpin gets 30 years». *Sarasota Herald-Tribune*. Associated Press. 2003-08-27.. Ανακτήθηκε στις 2016-09-30.
4. 1 2  Brooke, James (1995-02-28). «At Home (That's Prison) With Medellin's Ochoas». *The New York Times*. ISSN 0362-4331.. Ανακτήθηκε στις 2016-09-30.
5. 1 2  Yardley, William (2013-07-30). «Juan David Ochoa Vásquez, Co-Founder of Medellín Cartel, Dies at 65». *The New York Times*. ISSN 0362-4331.. Ανακτήθηκε στις 2016-09-30.
6. 1 2  «Colombian Drug Boss Fabio Ochoa Extradited To U.S.» (στα Αγγλικά). Fox News. 9 Σεπτεμβρίου 2001. Ανακτήθηκε στις 30 Σεπτεμβρίου 2016.
7. ↑  «Ocupados bienes del extraditado narcotraficante Fabio Ochoa Vásquez». Minuto30.com. 16 Φεβρουαρίου 2013. Αρχειοθετήθηκε από το πρωτότυπο στις 1 Οκτωβρίου 2016. Ανακτήθηκε στις 30 Σεπτεμβρίου 2016.
8. ↑  «29 fotos de los personajes en la vida real de Escobar, El Patrón del Mal». *Mundo.com* (στα Spanish). Αρχειοθετήθηκε από το πρωτότυπο στις 7 Μαΐου 2018. Ανακτήθηκε στις 30 Σεπτεμβρίου 2016. CS1 maint: Μη αναγνωρίσιμη γλώσσα (link)